เดอะ เมทริกซ์ เรเซอเร็คชั่นส์

เดอะ เมทริกซ์ เรเซอเร็คชั่นส์ (italic=yes) เป็นภาพยนตร์อเมริกันแนวโลดโผนนิยายวิทยาศาสตร์ที่ออกฉายในปี ค.ศ. 2021 อำนวยการสร้าง, เขียนบทร่วมและกำกับโดย ลานา วาชอวสกี เป็นภาพยนตร์เรื่องที่สี่ในภาพยนตร์ชุด เดอะ เมทริกซ์ แสดงนำโดย คีอานู รีฟส์, แคร์รี-แอนน์ มอสส์และเจดา พิงคิตต์ สมิท ซึ่งกลับมารับบทเดิมจากภาพยนตร์ก่อนหน้านี้ในภาพยนตร์ชุด ร่วมกับ ยาห์ยา อับดุล-มาทีน ที่ 2, เจสสิกา เฮนวิก, โจนาธาน กรอฟฟ์, นีล แพทริก แฮร์ริส, ปริยังกา โจปรา โจนาส และ คริสตินา ริชชี
ภาพยนตร์เป็นการสร้างร่วมกันระหว่าง วิลเลจโรดโชว์พิกเชอส์และวีนัสแคสตินาโปรดักชันส์ จัดจำหน่ายโดย วอร์เนอร์บราเธอร์สพิกเจอร์ส ออกฉายวันที่ 22 ธันวาคม ค.ศ. 2021 ในโรงภาพยนตร์ และบริการสตรีมมิง เอชบีโอแม็กซ์ ภาพยนตร์ทำเงิน 156 ล้านดอลลาร์สหรัฐทั่วโลก และได้รับการตอบรับแบบผสม

**เกริ่นนำ**
หลังจากเหตุการณ์ใน เดอะ เมทริกซ์ เรฟโวลูชั่นส์ ผ่านไป 20 ปี ดูเหมือนว่านีโอจะกลับไปใช้ชีวิตเป็นคนปกติ (โธมัส เอ. แอนเดอร์สัน) ในซานฟรานซิสโก จิตแพทย์ได้จ่ายยาเม็ดสีฟ้าให้เขา เพื่อระงับความรู้สึกแปลก ๆ ที่เกิดขึ้นกับนีโอเป็นระยะ ๆ ต่อมานีโอพบกับทรินิตีอีกครั้ง แต่เขาและเธอจำกันและกันไม่ได้เลย จนวันหนึ่ง มอร์เฟียสในร่างใหม่ได้มอบยาเม็ดสีแดงให้เขา เพื่อเปิดทางให้นีโอกลับเข้าไปสู่ เดอะ เมทริกซ์ ซึ่งมีระบบป้องกันที่แน่นหนาและอันตรายกว่ายุคที่สายลับสมิธเข้ายึดครอง นีโอจึงเข้าร่วมกลุ่มกบฏเพื่อสู้กับศัตรูใหม่ในโลกนั้น

**นักแสดง**
 คีอานู รีฟส์ เป็น โธมัส เอ. แอนเดอร์สัน / นีโอ- แคร์รี-แอนน์ มอสส์ เป็น ทิฟฟานี/ทรินีตี- ยาห์ยา อับดุล-มาทีน ที่ 2 เป็น มอร์เฟียส: เวอร์ชันหนึ่งของแฮกเกอร์ผู้ปลดปล่อยนีโอจากเมทริกซ์ อับดุล-มาทีน ที่ 2 แสดงเป็นตัวละครดังกล่าว แทนที่ ลอเรนซ์ ฟิชเบิร์น ที่เคยแสดงไว้ในภาพยนตร์ก่อนหน้านี้- เจสสิกา เฮนวิก เป็น บักส์ นักแม่นปืนผู้มีรอยสักกระต่ายขาว เฮนวิกอธิบายตัวละครนี้ว่าเปรียบเสมือน "สายตาของผู้ชม"- โจนาธาน กรอฟฟ์ เป็น สมิธ พันธมิตรทางธุรกิจของโธมัส แอนเดอร์สัน อดีตศัตรูคู่อาฆาตของนีโอ และสายลับของ เดอะ เมทริกซ์ ผู้มีบุคลิกเรียบหรูและหนักแน่น พร้อมด้วยสายตาและรอยยิ้มที่มีเลศนัย อันอาจทำให้นีโอตกอยู่ในอันตราย ในสามภาคแรก ตัวละครนี้แสดงโดย ฮิวโก วีฟวิง ซึ่งฟุตเตจของเขาจากภาพยนตร์ดังกล่าวได้ถูกนำมาใช้ในภาคนี้- นีล แพทริก แฮร์ริส เป็น นักวิเคราะห์ จิตแพทย์ประจำตัวโธมัส แอนเดอร์สัน- ปริยังกา โจปรา โจนาส เป็น สตี โปรแกรมอิสระที่ถูกสร้างขึ้นมาโดยไม่มีจุดมุ่งหมายชัดเจน ซึ่งเคยพบกับนีโอไม่นานก่อนจุดสิ้นสุดของสงครามจักรกล ใน เดอะ เมทริกซ์ เรฟโวลูชั่นส์ ตัวละครนี้แสดงโดย แทนเวียร์ แอทวัล- เจดา พิงคิตต์ สมิท เป็น ไนโอบี- แลมเบิร์ต วิลสัน เป็น เดอะเมโรวินเจียน- แดเนียล เบิร์นฮาร์ดต์ เป็น สายลับจอห์นสัน- เอเรนดิรา อิบาร์รา เป็น เล็กซี- แมกซ์ รีเมลต์ เป็น เชเพิร์ด- ไบรอัน เจ. สมิธ เป็น เบิร์ก- โทบี ออนวูเมียร์ เป็น เซควอยา- คริสตินา ริชชี เป็น กวีน เดอ เวียร์- เทลมา ฮอปกินส์ เป็น เฟรยา- แอนดรูว์ คาลด์เวล เป็น จูด แกลลาเกอร์- เอลเลน ฮอลแมน เป็น เอโค

**อ้างอิง**

**แหล่งข้อมูลอื่น**
 10838180- เดอะ เมทริกซ์ เรเซอเร็คชั่นส์- เดอะ เมทริกซ์ เรเซอเร็คชั่นส์- เดอะ เมทริกซ์ เรเซอเร็คชั่นส์-  เดอะ เมทริกซ์ เรเซอเร็คชั่นส์ ที่บ็อกซ์ออฟฟิศโมโจ-  เดอะ เมทริกซ์ เรเซอเร็คชั่นส์ ที่เมทาคริติก
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ไซไฟ
หมวดหมู่:ภาพยนตร์โลดโผน
หมวดหมู่:ภาพยนตร์ระทึกขวัญ
หมวดหมู่:ภาพยนตร์อเมริกัน
หมวดหมู่:ภาพยนตร์ภาคต่อ
หมวดหมู่:ภาพยนตร์ไซเบอร์พังก์
หมวดหมู่:ภาพยนตร์โดรน
หมวดหมู่:ภาพยนตร์ที่กำกับโดย พี่น้องวาชอวสกี
หมวดหมู่:ภาพยนตร์ที่มีฉากในซานฟรานซิสโก
หมวดหมู่:ภาพยนตร์ที่ถ่ายทำในเบอร์ลิน
หมวดหมู่:ภาพยนตร์ที่ถ่ายทำในชิคาโก
หมวดหมู่:ภาพยนตร์ที่ถ่ายทำในซานฟรานซิสโก
หมวดหมู่:ภาพยนตร์กังฟู
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์ไอแมกซ์
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:เดอะ เมทริกซ์